als_Latn dik_Latn sag_Latn
Axhenda Kërkimore e Universitetit POLIS, hartohet me kujdes dhe seriozitet nga autoritet dhe organet drejtuese, në fillim të çdo viti akademik.
Në mënyrë të përmbledhur, objektivat e kësaj Axhendës Kërkimore janë tre.
Së pari, është një instrument për komunikimin e brendshëm dhe të jashtëm të institucionit, si dhe shërben për të diskutuar prioritetet kërkimore në funksion të misionit dhe strategjisë së U_POLIS.
Së dyti, ajo është një bazë për menaxhimin e kërkimit: diskuton dhe vendos prioritetet kërkimore; si dhe përmban shumë ide dhe vizione kërkimore të cilat duhet të ndërmerren. Nëpërmjet kësaj Axhende Kërkimore, POLIS hedh një vështrim më nga afër mbi infrastrukturën kërkimore, stafin dhe çështjet kërkimore të tyre, publikimet si dhe monitoron progresin e zbatimit të kësaj agjende.
Së treti, me këtë agjendë bëhet e mundur ndjekja e lidhjes midis kërkimit dhe mësimdhënies sepse kërkimi në U_POLIS duhet të jetë i lidhur me zhvillimin e mësimdhënies në të dy fakultet. Kërkimi duhet të ushqejë mësimdhënien dhe anasjelltas, gjatë procesit të arsimimit duhet të dalin pyetje për kërkimin në mënyrë që kërkimi i realizuar të jetë sa më efikas. Për më tepër objektivi i U_POLIS është që të luajë një rol më të rëndësishëm në komunitetin e kërkimit ndërkombëtar, duke marë pjesë në kërkime dhe botime të përbashkëta ndërkombëtare me institucione të tjera.
als_Latn als_Latn als_Latn als_Latn als_Latn